Blokhus FC var onsdag aften på Sjælland for at spille den første af to play off kampe mod FC Nordvest om den ene oprykningsplads til fodboldens 1. division.

Kampen endte 2-2 og set med Blokhus-briller, må det resultat være ganske godt. Blokhus var foran både 0-1 og 1-2, men begge gange lykkedes det for hjemmeholdet at udligne. Blokhus kom foran midtvejs i første halvleg på et mål af Jeppe Østenkær, inden Fazil Keskin kunne udligne. Kort før pausen bragte amerikanske Conor O'Brien det nordjyske hold på 2-1. Det sidste mål blev sat ind af Mike Mortensen til slutresultatet 2-2. Den sidste og afgørende kamp spilles lørdag den 18. juni klokken 15.